Znak misie
**Sily pre Kosovo** (iné názvy: **KFOR, (medzinárodné) mierové sily KFOR, (medzinárodné) mierové jednotky KFOR, mierové sily v Kosove**; angl. *Kosovo Force, International Security Force in Kosovo, Kosovo peacekeeping force, Kosovo International Peace Force*, skr. KFOR) je vojenská mierová misia vedená NATO, zodpovedná za udržiavanie mieru v Kosove, spornom území na juhu Srbska.
Súčasným veliteľom medzinárodných síl je od 8. septembra 2012 generálmajor Volker Halbauer z Nemecka.

Jednotky KFOR vošli do Kosova pod mandátom OSN 12. júna 1999, dva dni po tom čo vošla do platnosti rezolúcia bezpečnostného výboru OSN č. 1244. V tomto období čelila oblasť humanitárnej kríze počas bojov medzi vojskami Federálnej armády Juhoslávie a Kosovskej oslobodeneckej armády. Začiatku KFOR predchádzala 78 denná letecká misia NATO, ktorá mala zastaviť humanitárnu katastrofu. V dôsledku národnostných treníc a bojov opustilo v tomto období Kosovo asi milión ľudí.

V dobe najväčšej angažovanosti na začiatku misie tvorilo jednotky až okolo 50 000 vojakov. V apríli 2007 bolo v jednotkách KFOR 16 000 vojakov z 34 krajín (24 NATO, 10 mimo NATO). Časom jednotky KFOR prenechávajú svoje kompetencie kosovskej polícii a ďalším lokálnym autoritám. 10. septembra 2012 bolo v jednotkách 5609 ľudí. Je možné, že misia KFOR sa čoskoro skončí.

Od roku 2010 je KFOR zložená z dvoch Multinational Battle Groups, zoskupení veľkosti práporu, MNBG East sídliaca v základni Bondsteel a MNBG West sídliaca v základni Villagio Italia. Veliteľstvo misie sídli v základni Film City. Veliteľ KFORu je podriadený Veliteľstvu spojeneckých síl NATO v Neapole.

Slovenská účasť
---------------

Misie KFOR sa zúčastnila aj Slovenská republika. Slovenská misia bola začatá 1. septembra 1999 a ukončená 30. novembra 2010. Ozbrojené sily Slovenskej republiky do misie vyslali 43 vojakov, ktorí tam slúžili pol roka. Pri návrate havarovali 3 km od slovensko-maďarských hraníc ešte na maďarskej strane dňa 19.1.2006 pri obci Hejce. Haváriu prežil iba jeden vojak, nadporučík Martin Farkaš.

Referencie
----------

1. 1 2 3 4   *NATO's role in Kosovo* [online]. Brusel: NATO, rev. 2012-08-31, [cit. 2012-12-28]. Dostupné online. (angličtina)
2. ↑   *"Der Standard" about Kosovo!* [online]. Bratislava: m-magazine.org, 20.08.2012, [cit. 2012-12-28]. Dostupné online.
3. ↑   *Počty príslušníkov OS SR v operáciách medzinárodného krízového manažmentu* [online]. Bratislava: Ministerstvo obrany SR, rev. 2012-11-27, [cit. 2012-12-28]. Dostupné online. Archivované 2012-02-18 z originálu.

| * z
* d
* u
Organizácia Severoatlantickej zmluvy (NATO) |
| --- |
| Dejiny | 
* Severoatlantická zmluva
* *K:Vojenské operácie NATO*

 | Vlajka NATO |
| Predstavitelia | 
* Generálny tajomník: Jens Stoltenberg (K:Generálni tajomníci)
* Zástupca generálneho tajomníka: Mircea Geoană
* Predseda Vojenského výboru: admirál Rob Bauer
* Hlavný veliteĺ Spojeneckých síl v Európe: generál Christopher G. Cavoli
* Hlavný veliteĺ Spojeneckých pre transformáciu: generál Philippe Lavigne
* *K:Vojenské funkcie NATO*

 |
| Štruktúra | 
* Severoatlantická rada
* Vojenský výbor
* Medzinárodný vojenský štáb

 |
| Vojenská spolupráca | 
* Air Standardization Coordinating Committee
* Implementačná sila
* Mnohonárodný Zbor Sever-Východ
* Systém integrovanej protivzdušnej a protiraketovej obrany
* Quick Reaction Alert
* Sily pre Kosovo

 |
| Členské štáty | 
* Albánsko
* Belgicko
* Bulharsko
* Česko
* Čierna Hora
* Dánsko
* Estónsko
* Fínsko
* Francúzsko
* Grécko
* Holandsko
* Chorvátsko
* Island
* Kanada
* Litva
* Lotyšsko
* Luxembursko
* Maďarsko
* Nemecko
* Nórsko
* Poľsko
* Portugalsko
* Rumunsko
* Severné Macedónsko
* Slovensko
* Slovinsko
* Spojené kráľovstvo
* Spojené štáty americké
* Španielsko
* Taliansko
* Turecko

 |
| Ostatné | 
* Medzinárodná hláskovacia tabuľka
* Vlajka
* *K:Veľvyslanci pri NATO*

 |